Document ID: 31992R0452

ΚΑΝΟΝΙΣΜΟΣ (ΕΟΚ) αριθ. 452/92 ΤΗΣ ΕΠΙΤΡΟΠΗΣ της 26ης Φεβρουαρίου 1992 για την πρόβλεψη μεταβατικής διατάξεως σχετικά με τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 για την πρόβλεψη ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2),
Εκτιμώντας:
ότι ο κανονισμός (ΕΟΚ) αριθ. 3540/85 της Επιτροπής της 5ης Δεκεμβρίου 1985 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 1624/91 (4), στο άρθρο 13 παράγραφος 2 προβλέπει διάρκεια ισχύος του πιστοποιητικού της προκαθορισμένης ενισχύσεως έξι μηνών που υπολογίζεται από την επόμενη ημέρα μετά από εκείνη που κατατέθηκε η αίτηση- ότι για λόγους ανασφάλειας που κυριαρχούν επί του παρόντος πρέπει να περιοσριστεί έως τις 30 Ιουνίου 1992 η διάρκεια ισχύος των εν λόγω πιστοποιητικών που ζητούνται από μεταξύ 1ης και 15ης Μαρτίου 1992 συμπεριλαμβανομένης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1991/92, η διάρκεια ισχύος του πιστοποιητικού προκαθορισμένης ενισχύσεως, που ζητήθηκε μεταξύ 1ης και 15ης Μαρτίου 1992 συμπεριλαμβανομένης, περιορίζεται έως τις 30 Ιουνίου 1992 παρά τις διατάξεις της παραγράφου 2 του άρθρου 13 του κανονισμού (ΕΟΚ) αριθ. 3540/85.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1992.

Labels: 17